stanford-oval/wikipedia huggingface dataset:
ฤดูพายุเฮอริเคนแปซิฟิก พ.ศ. 2559
ดูเพิ่ม

รายชื่อฤดูพายุเฮอริเคนแปซิฟิก
ฤดูพายุไต้ฝุ่นแปซิฟิก พ.ศ. 2559
ฤดูพายุเฮอริเคนแอตแลนติก พ.ศ. 2559
ฤดูพายุไซโคลนมหาสมุทรอินเดียเหนือ พ.ศ. 2559
ฤดูพายุไซโคลนมหาสมุทรอินเดียตะวันตก-ใต้: 2558–2559, 2559–2560
ฤดูพายุไซโคลนภูมิภาคออสเตรเลีย: 2558-2559, 2559-2560
ฤดูพายุไซโคลนแปซิฟิกใต้: 2558-2559, 2559-2560
วัดวัง (จังหวัดพัทลุง)

| วัดวัง |
| --- | --- |
พระประธานในอุโบสถ

ที่ตั้ง: ตำบลลำปำ อำเภอเมืองพัทลุง จังหวัดพัทลุง
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดวัง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลำปำ อำเภอเมืองพัทลุง จังหวัดพัทลุง กรมศิลปากรประกาศขึ้นทะเบียนเป็นโบราณสถานแห่งชาติ 2 ครั้ง
ประวัติ

ที่มาของชื่อวัดมี 2 ประการ คือ เนื่องจากทางทิศใต้ของวัดมีวังน้ำลึกมากเรียกว่า "หัววัง" จึงเรียกวัดวัง อีกประการหนึ่งคือ วัดอยู่ใกล้กับวังหรือจวนเจ้าเมืองจึงเรียกวัดวัง วัดสร้างขึ้นสมัยรัตนโกสินทร์ตอนต้น แต่ไม่ทราบศักราชที่แน่ชัดเนื่องจากหลักฐานยังขัดแย้งกันอยู่ จากจารึกระบุว่า วัดมีงานฉลองเมื่อ พ.ศ. 2403 ส่วนพงศาวดารเมืองพัทลุง ระบุว่าพระยาพัทลุง (ทองขาว) เป็นผู้สร้างวัดวังแต่ไม่ปรากฏปีศักราช ได้ทำการแล้วเสร็จ มีการฉลองเมื่อวันจันทร์ ขึ้น 15 ค่ำ เดือน 7 พ.ศ. 2359
หนังสือพงศาวดารและลำดับวงศ์สกุลเมืองพัทลุงซึ่งเรียบเรียงโดยพระยาโสภณพัทลุงกุล (สว่าง ณ พัทลุง) ระบุว่า พระยาพัทลุง (ทองขาว) เป็นผู้ปฏิสังขรณ์วัดวังขึ้น มีอุโบสถ พัทธสีมา และวิหาร และเป็นวัดสำหรับรับน้ำพระพิพัฒน์สัตยา แต่ในหนังสือประวัติวัดวังของหลวงคเชนทรามาตย์ ระบุไว้ว่าพระยาพัทลุง (ทองขาว) บุตรพระยาพัทลุง (ขุน) เป็นหัวหน้านำญาติพี่น้องและชาวบ้านปฏิสังขรณ์วัดวังขึ้น ส่วนคุณยายประไพ มุตตามระ (จันทโรจวงศ์) บุตรีหลวงศรีวรวัตร (พิณ จันทโรจวงศ์ ผู้เขียนพงศาวดารเมืองพัทลุง) ระบุว่า วัดวังสร้างขึ้นเมื่อ พ.ศ. 2331 จากหลักฐานดังกล่าวพอสรุปได้ว่า วัดวังสร้างก่อน พ.ศ. 2359 โดยมีจุดประสงค์คือเป็นวัดประจำเมืองหรือประจำตระกูล และเมื่อสร้างวัดวังขึ้นแล้ว เห็นว่าวัดควนมะพร้าวซึ่งใช้เป็นสถานที่ประกอบพิธีถือน้ำพระพิพัฒน์สัตยา มาตั้งแต่สมัยกรุงธนบุรีนั้นอยู่ห่างไกลจากตัวเมืองมากเกินไป จึงได้พิจารณายกวัดวังขึ้นเป็นวัดถือน้ำพระพิพัฒน์สัตยา
วัดวังเริ่มทรุดโทรม จนราว พ.ศ. 2512 ทางราชการจึงได้ทำการบูรณะซ่อมแซมวัดวัง
อาคารเสนาสนะและปูชนียวัตถุ

กรมศิลปากรประกาศขึ้นทะเบียนเป็นโบราณสถานแห่งชาติ 2 ครั้ง ครั้งแรกขึ้นทะเบียนโดยมิได้กำหนดแนวเขต ประกาศในราชกิจจานุเบกษา เล่มที่ 52 ตอนที่ 75 วันที่ 8 มีนาคม พ.ศ. 2478 ครั้งที่ 2 ประกาศในราชกิจจานุเบกษา เล่มที่ 102 ตอนที่ 108 วันที่ 29 พฤศจิกายน พ.ศ. 2528 หน้า 151 (ฉบับพิเศษ) พื้นที่ประมาณ 9 ไร่ 1 งาน 46 ตารางวา
อาคารเสนาสนะและปูชนียวัตถุ > อุโบสถ

อุโบสถเป็นอาคารก่ออิฐถือปูนหันหน้าไปทางทิศตะวันออก หลังคาทรงไทยมุงด้วยกระเบื้องเคลือบดินเผามีช่อระกาประดับด้วยกระจกสี หน้าบันอุโบสถทั้งสองจำหลักไม้ลงรักปิดทองด้านหน้าแกะสลักเป็นรูปพระพายทรงม้า 3 เศียรประดับด้วยลายกระหนกก้านแย่งรูปยักษ์รูปเทพธิดาและกินรีลงรักปิดทอง ด้านหลังเป็นรูปพระอินทร์ทรงช้างเอราวัณ 3 เศียรประกอบด้วยลายกระหนกลงรักปิดทองโดยหน้าบันทั้ง 2 ด้านได้จำลองจากของเดิมเก็บรักษาไว้ที่พิพิธภัณฑสถานแห่งชาติสงขลา
ตัวอุโบสถเดิมมีขนาดเล็กกว่าปัจจุบัน แต่ได้ปฏิสังขรณ์ใหม่ในสมัยพระยาพัทลุง (ทับ) เมื่อ พ.ศ. 2403 โดยได้ก่อฝาผนังอุโบสถขึ้นมาใหม่ให้มีความกว้างยาวกว่าเดิมด้านหน้าอุโบสถ มีมุขยื่นออกมามีเสากลมรองรับ 2 เสา ภายในมุขมีพระพุทธรูปปูนปั้นประทับนั่งห้อยพระบาทแสดงปางเลไลยก์ มีช้างและลิงปูนปั้นถวายรังผึ้งเป็นศิลปะสมัยรัตนโกสินทร์ ด้านข้างเป็นเสานางเรียงกลมก่อด้วยอิฐถือปูนอยู่บนฐานไพทีรับปีกชายคาด้านละ 7 เสา หัวเสาประดับลายปูนปั้นรูปกลีบบัวหงายอุโบสถมีประตูทางเข้าด้านหน้า 2 ประตูมีบานประตู 4 บาน เดิมมีภาพลายรดน้ำรูปทรงทวารบาลแต่เมื่อ พ.ศ. 2512 ขุนอรรถวิบูลย์ (อรรถ จันทโรจวงศ์) ได้บูรณะใหม่โดยบานประตูด้านขวามือของอุโบสถ 2 บาน แกะเป็นรูปกินรีบานละ 6 คู่ ลงรักปิดทอง ส่วนประตูด้านซ้ายมือแกะเป็นรูปทวารบาล บานแรกรูปเทพธิดาถือดอกไม้ตอนล่างแกะเป็นรูปหนุมานแบกอีกบานหนึ่งแกะเป็นรูปพระนารายณ์ 4 กร ทรงถือสังข์คฑาจักรและตรีทรงพญานาคเป็นพาหนะ ตอนล่างของภาพเป็นรูปหนุมานแบกลงรักปิดทองเหนือขอบประตูทั้ง 2 มีลวดลายปูนปั้นรูปดอกไม้พรรณพฤกษาประกอบด้วยรูปสัตว์ต่าง ๆ ตอนใต้ของภาพเป็นรูปสิงห์โตแบบศิลปะจีนตรงกลางเป็นลายขมวดประสานกันอย่างสอดคล้อง
อุโบสถมีหน้าต่างด้านละ 6 ช่อง ประดับด้วยลวดลายปูนปั้นพรรณพฤกษา บางช่องปั้นเป็นรูปหน้ากาล ลวดลายปูนปั้นทั้งหมดซ่อมใหม่เมื่อ พ.ศ. 2525 ภายในอุโบสถมีพระพุทธรูปปูนปั้นลงรักปิดทองปางมารวิชัยจำนวน 4 องค์ ประดิษฐานบนฐานชุกชีย่อมุมไม้สิบสองฐานพระเป็นฐานสิงห์ มีผ้าทิพย์ด้านหน้าพระประธานขนาดหน้าตักกว้าง 2 เมตร มีพระสาวกปูนปั้นประทับยืนพนมมือด้านขวามือ ของพระประธานมีพระพุทธรูปสำริดทรงเครื่องปางห้ามสมุทรพร้อมฉัตร 5 ชั้น สูงรวมฐาน 221 เซนติเมตร ส่วนด้านซ้ายมือของพระประธานมีพระพุทธรูปไม้จำหลักบุด้วยโลหะทรงเครื่องปางอุ้มบาตร 1 องค์มีขนาดสูงฐาน 164 เซนติเมตร ปัจจุบันถูกขโมยไปเมื่อต้นเดือนมีนาคม พ.ศ. 2525 ยังไม่ได้คืนผนังอุโบสถ ผนังอุโบสถทั้ง 4 ด้าน เขียนภาพจิตรกรรมฝาผนังเป็นเรื่องพุทธประวัติหรือปฐมสมโพธิ์เทพชุมนุมทั้ง 4 ด้าน เดิมผนังระหว่างช่องหน้าต่างมีภาพเขียนเรื่องทศชาติชาดก แต่ปัจจุบันลบเลือนหมดแล้ว
อาคารเสนาสนะและปูชนียวัตถุ > ระเบียงคดและเจดีย์

รอบอุโบสถมีระเบียงคดล้อมรอบภายในระเบียงประดิษฐานพระพุทธรูปปูนปั้น จำนวน 108 องค์ มีเจดีย์ย่อมุมไม้สิบสองจำนวน 2 องค์ อยู่ทางด้านทิศใต้และทิศเหนือของอุโบสถทิศละ 1 องค์ ฐานเจดีย์เป็นชุดฐานสิงห์ย่อมุมมีซุ้มจระนำทั้ง 4 ด้าน ๆ ละซุ้ม องค์ระฆังทรงเหลี่ยมย่อมุมรับกับฐานส่วนยอดเป็นบัวกลุ่ม ด้านหลังอุโบสถมีเจดีย์ทรงกลีบมะเฟือง จำนวน 1 องค์ฐานเป็นชุดฐานสิงห์ย่อมุม 3 ชั้น ชั้นที่ 4 เป็นบัวปากระฆังรูปกลีบมะเฟือง ส่วนยอดเป็นบัวกลุ่มเจดีย์ทรงกลมมีจำนวน 5 องค์ อยู่ทางด้านทิศใต้จำนวน 1 องค์ทิศตะวันออกหน้าอุโบสถ 2 องค์ทิศเหนือ 1 องค์ ทิศตะวันตก 1 องค์ ฐานสิงห์ย่อมุมไม้สิบสององค์ระฆังกลม (ทรงลังกา) ส่วนยอดเป็นบัวกลุ่มและเจดีย์ทรงกลมอันใหญ่อยู่มุมกำแพงวัด ด้านทิศตะวันออกเฉียงเหนือก่อด้วยอิฐถือปูน ตามประวัติว่าพระยาพัทลุง (ทับ) สร้างเมื่อ พ.ศ. 2403 ฐานเป็นแปดเหลี่ยมถัดไปเป็นชุดฐานสิงห์ย่อมุม 4 ชั้น เหนือฐานสิงห์เป็นลูกแก้วปากระฆังและองค์ระฆังกลม ส่วนยอดไม่มีบัลลังก์มีแต่ปล้องไฉนและปลียอด ด้านหน้าเจดีย์องค์ระฆังกลมเป็นอนุสาวรีย์พระยาพัทลุง (ขุนคางเหล็ก)
อาคารเสนาสนะและปูชนียวัตถุ > ปูชนียวัตถุ

วัดยังมีปูชนียวัตถุที่สำคัญ คือ ธรรมาสน์จำหลักไม้ลายทองรูปดอกไม้พรรณพฤกษา โดยพระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้าฯ ให้สร้างขึ้น เพื่อทรงพระราชอุทิศในงานพระบรมศพของพระบาทสมเด็จพระจุลจอมเกล้าเจ้าอยู่หัว เมื่อปี พ.ศ. 2453 และมีตู้พระธรรมลายรดน้ำ ซึ่งเก็บรักษาไว้ในกุฏิเจ้าอาวาส ลักษณะเป็นตู้สี่เหลี่ยมแบบขาสิงห์ เขียนลายรดน้ำกระหนกก้านแย่งประกอบลายสัตว์
พระประธานวัดวัง
ศาลประชาชนสูงสุด

ศาลประชาชนสูงสุด อาจหมายถึง:
ศาลประชาชนสูงสุด (ประเทศจีน)
ศาลประชาชนสูงสุด (ประเทศเวียดนาม)
ศาลประชาชนสูงสุด (ประเทศลาว)
สนธิสัญญามาสทริชท์

| --- | --- |

ประเภท: สนธิสัญญาก่อตั้ง
วันลงนาม: 7 กุมภาพันธ์ ค.ศ. 1992 (1992-02-07)
ที่ลงนาม: มาสทริชท์
วันมีผล: 1 พฤศจิกายน ค.ศ.1993
แก้ไขเพิ่มเติม: ความตกลงเอดินบะระ (1992) สนธิสัญญาอัมสเตอร์ดัม (1999) สนธิสัญญานีซ (2003) สนธิสัญญาลิสบอน (2009)
ผู้ลงนาม: รัฐสมาชิกสหภาพยุโรป
ข้อความทั้งหมด
 Consolidated version of the Treaty on European Union ที่ วิกิซอร์ซ
สนธิสัญญามาสทริชต์ หรือชื่ออย่างเป็นทางการว่า สนธิสัญญาว่าด้วยสหภาพยุโรป ลงนามเมื่อวันที่ 7 กุมภาพันธ์ พ.ศ. 2535 โดยสมาชิกประชาคมยุโรปในมาสทริชท์ ประเทศเนเธอร์แลนด์ วันที่ 1-30 มกราคม พ.ศ. 2536 นครแห่งเดียวกันนี้ได้เป็นที่ประชุมของสภายุโรปซึ่งร่างสนธิสัญญาดังกล่าว ในโอกาสที่สนธิสัญญาฯ มามีผลใช้บังคับเมื่อวันที่ 1 พฤศจิกายน พ.ศ. 2536 ระหว่างคณะกรรมาธิการเดอลอร์ส (Delors Commission) มีผลให้สหภาพยุโรปถูกจัดตั้งขึ้นและนำไปสู่การก่อตั้งเงินสกุลเดี่ยวของยุโรป คือ ยูโร สนธิสัญญามาสทริชต์ได้ถูกแก้ไขโดยสนธิสัญญาภายหลังในระดับหนึ่ง
แหล่งข้อมูลอื่น

วิกิซอร์ซมีงานที่เกี่ยวข้องกับ Consolidated version of the Treaty on European Union
Full text of the treaty at EUR-Lex
The Treaty on European Union, signed at Maastricht on 7 February 1992 – Original version
Maastricht Treaty (7 February 1992) CVCE
Proposed 1962 treaty establishing a "European Union" CVCE
The Treaty on European Union – Current consolidated versions of the Treaty on European Union and the Treaty on the Functioning of the European Union (in PDF)
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  สเปน  กาตาลุญญา  เยอรมนี  อิสราเอล  สหรัฐ  เช็กเกีย 
อื่น ๆ:  สารานุกรมของยูเครนสมัยใหม่
วัดเสาหิน (จังหวัดอุตรดิตถ์)

| วัดเสาหิน |
| --- | --- |

ชื่อสามัญ: วัดเสาหิน
ที่ตั้ง: ตำบลศรีพนมมาศ อำเภอลับแล จังหวัดอุตรดิตถ์
ประเภท: วัดราษฎร์
นิกาย: เถรวาท มหานิกาย
 สถานีย่อยพระพุทธศาสนา
วัดเสาหิน ชื่อที่ชาวบ้านเรียก วัดฝายหิน ชื่อเดิม ฝายหิน ตั้งอยู่บ้านเลขที่ 183 ถนนศรีพนมมาศ บ้านตลาดลับแล ตำบลศรีพนมมาศ อำเภอลับแล จังหวัดอุตรดิตถ์ มีฐานะเป็นวัดที่ได้รับพระราชทานวิสุงคามสีมา (มีอุโบสถ) สังกัดการปกครองคณะสงฆ์มหานิกาย ภาค 6
ประวัติ

วัดเสาหิน ต.ศรีพนมมาศ (ต.ยางกะใด) อ.ลับแล จ.อุตรดิตถ์ เดิมชาวบ้านเรียกชื่อวัดฝายหิน คงเรียกตามลำคลองฝายหินจากคลองแม่พร่อง มีหลักฐานเช่นบ้านฝายหิน ก๋อม จากทางทิศใต้ของวัด วัดถูกถนนตัดกลางวัดเพื่อทำทางไปวัดพระแท่นศิลาอาสน์จึงเป็น 2 ฝั่ง เช่น โบสถ์อยู่นอกถนนทิศตะวันตก ล้อมด้วยหมู่บ้านและสถานที่ราชการ
ทำเนียบเจ้าอาวาสวัดเสาหิน

รูปที่ 1 ครูปา
รูปที่ 2 ครูบารอด
รูปที่ 3 พระปลัดทองคำ
รูปที่ 4 พระครูรัตนเลขกิจ พ.ศ. 2499 ถึง พ.ศ. 2530
รูปที่ 5 พระครูสิริกิจวิธาน พ.ศ. 2531 ถึง ปัจจุบัน
อาณาเขตที่ตั้งวัด

ทิศเหนือ จดธนาคารออมสิน
ทิศใต้ จดคลองเหมือง
ทิศตะวันออก จดบ้านแม่เวียน รัตนศัก
ทิศตะวันตก จดถนนศรีพนมมาศ
ศาสนสถาน-ถาวรวัตถุ

อุโบสถ กว้าง 8 เมตร ยาว 12 เมตร เป็นอาคารก่ออิฐถือปูน
ศาลาการเปรียญ กว้าง 50 เมตร ยาว 100 เมตร เป็นอาคารไม้ชั้นเดียว 1 หลัง – ก่ออิฐถือปูน 1 หลัง
กุฏิสงฆ์ จำนวน 3 หลัง เป็นอาคารไม้ 2 หลัง ครึ่งตึกครึ่งไม้ 3 หลัง และตึก 1 หลัง วิหารกว้ารง 20 เมตร ยาว 50 เมตร เป็นอาคารก่ออิฐถือปูน
ศาลาเอนกประสงค์ กว้าง 10 เมตร ยาว 30 เมตร สร้างเมื่อ พ.ศ. 2525 เป็นอาคารก่ออิฐถือปูน
ศาลาบำเพ็ญกุศล จำนวน 1 หลัง สร้างด้วยไม้ 1 หลัง
พระประธานปางมารวิชัยสมัยสุโขทัย หน้าตักประมาณ 60 นิ้ว ปางสมาธิ
พระประธานสมัยเชียงแสน หน้าตัก 60 นิ้ว ปางมารวิชัย
พระประธานสมัยเชียงแสน หน้าตัก 30 นิ้ว
ข้อมูลจำเพาะ

ได้รับพระบรมราชานุญาตให้สร้างวัดตามพระราชบัญญัติลักษณะการปกครองคณะสงฆ์ ร.ศ. 121 เมื่อปี พ.ศ. 2430
มีพระบรมราชโองการพระราชทานวิสุงคามสีมา ปี พ.ศ. 2324
ข้อมูลจำเพาะ > ที่ดินของวัด

ที่ดินเฉพาะบริเวณที่ตั้งวัด มีเนื้อที่ 11 ไร่ 2 งาน 58 ตารางวา โดยมีหนังสือแสดงกรรมสิทธิ์ที่ดินเป็นโฉนด เลขที่ 6585 กรรมสิทธิ์ที่ดินเป็นของวัด
ที่ธรณีสงฆ์ (ไม่รวมกับที่ดินที่ตั้งวัดข้างต้นนี้) มี 2 แปลง รวมเนื้อที่ทั้งสิ้น 9 ไร่ 3 งาน 90 ตารางวา
แปลงที่ 1 ตั้งอยู่ ตำบลศรีพนมมาศ อำเภอลับแล จังหวัดอุตรดิตถ์ มีเนื้อที่ 11 ไร่ 2 งาน 58 ตารางวาหนังสือกรรมสิทธิ์ที่ดิน คือ โฉนด เลขที่ 6586
แปลงที่ 2 ตั้งอยู่ ตำบลศรีพนมมาศ อำเภอลับแล จังหวัดอุตรดิตถ์ มีเนื้อที่ 9 ไร่ 3 งาน 90 ตารางวา หนังสือ
กรรมสิทธิ์ที่ดิน (ยังไม่มีโฉนด)
การติดต่อวัด

โทร.055 – 431080
วันประดับธงในประเทศสวีเดน

ตามกฤษฎีกาที่ออกโดยรัฐบาลสวีเดน มีวันที่จัดให้เป็นวันประดับธงอย่างเป็นทางการ ซึ่งหมายความว่าจะมีการชูธงชาติสวีเดนบนเสาธงในที่สาธารณะและบนอาคารราชการทุกแห่ง ส่วนการชักธงบนเสาธงส่วนบุคคลในช่วงวันนั้ได้รับการสนับสนุนอย่างมาก แต่ไม่ได้เป็นข้อบังคับ
ธงชาติสวีเดน
ธงชาติสวีเดนบนเสาธง
การชูธงโดยทั่วไปมักไปตามดวงอาทิตย์ ตามระเบียบที่ระบุไว้ ธงจะชักขึ้นตอน 8 นาฬิกา ในฤดุร้อน และ 9 นาฬิกา ในฤดูหนาว แล้วจะชักธงลงตอนดวงอาทิตย์ตก แต่ไม่ล่าช้ากว่าเวลา 21 นาฬิกา
รายการวันที่

| วันที่ | ชื่อภาษาไทย | ภาษาสวีเดน | วันสำคัญ |
| --- | --- | --- | --- |
| 1 มกราคม | วันปีใหม่ | Nyårsdagen |  |
| 28 มกราคม | วับบรมราชาภิเษก | Konungens namnsdag | สมเด็จพระราชาธิบดีคาร์ลที่ 16 กุสตาฟ |
| 12 มีนาคม | วันสถาปนาสมเด็จพระราชกุมารี | Kronprinsessans namnsdag | มกุฎราชกุมารี วิกตอเรีย |
| วันอาทิตย์แรกหลังเกิดพระจันทร์เต็มดวง หรือ หลังวันที่ 21 มีนาคม | วันอาทิตย์อีสเตอร์ | Påskdagen |  |
| 30 เมษายน | วันเฉลิมพระชนมพรรษา | Konungens födelsedag | สมเด็จพระราชาธิบดีคาร์ลที่ 16 กุสตาฟ |
| 1 พฤษภาคม | เมย์เดย์ | Första maj |  |
| 29 พฤษภาคม | วันทหารผ่านศึก | Veterandagen |  |
| วันอาทิตย์ที่ 7 หลังวันอาทิตย์อีสเตอร์ | เทศกาลเพนเทคอสต์ | Pingstdagen | 50 วันหลังวันอีสเตอร์ |
| 6 มิถุนายน | วันชาติสวีเดนและวันธง | Sveriges nationaldag, svenska flaggans dag | วันธงจัดตั้งแต่ประมาณ ค.ศ. 1900, จัดให้เป็นวันสำคัญของชาติตั้งแต่ ค.ศ. 1983, เป็นวันหยุดตั้งแต่ ค.ศ. 2005 |
| วันเสาร์ระหว่างวันที่ 20 ถึง 26 มิถุนายน | Midsummer | Midsommardagen |  |
| 14 กรกฎาคม | วันวิกตอเรีย | Kronprinsessans födelsedag | มกุฎราชกุมารี วิกตอเรีย |
| 8 สิงหาคม | วันสถาปนาสมเด็จพระราชินีแห่งสวีเดน | Drottningens namnsdag | สมเด็จพระราชินีซิลเวีย |
| วันอาทิตย์ที่สองของเดือนกันยายนในปีเลือกตั้ง | วันเลือกตั้ง | Dag för val i hela riket till riksdagen | การเลือกตั้งจัดขึ้นทุก ๆ 4 ปี |
| 24 ตุลาคม | วันสหประชาชาติ | FN-dagen |  |
| 6 พฤศจิกายน | วันกุสตาวุส อาดอลฟุส | Gustav Adolfsdagen | Battle of Lützen (1632) |
| 10 ธันวาคม | วันอัลเฟรด โนเบล | Nobeldagen | พิธีมอบรางวัลโนเบล |
| 23 ธันวาคม | วันเฉลิมพระชนมพรรษาของสมเด็จพระราชินี | Drottningens födelsedag | สมเด็จพระราชินีซิลเวีย |
| 25 ธันวาคม | วันคริสต์มาส | Juldagen |  |
สกุลแร้ง

| สกุลแร้ง |
| --- | --- |

แร้งสีน้ำตาลหิมาลัย (G. himalayensis)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Aves
อันดับ:: Accipitriformes
วงศ์:: Accipitridae
สกุล:: Gyps Savigny, 1809

ชนิด
 ดูในเนื้อหา
สกุลแร้ง (Gyps) เป็นนกล่าเหยื่อในวงศ์ Accipitridae จัดเป็นแร้งโลกเก่าสกุลหนึ่ง
เป็นแร้งที่พบได้ทั่วไป มีส่วนหัวโล้นเลี่ยน มีช่วงปีกกว้างและมีขนสีเข้มส่วนใหญ่ เมื่อเวลาจะกินอาหารซึ่งได้แก่ ซากศพต่าง ๆ จะไล่นกชนิดอื่น หรือสัตว์อื่นให้พ้นไปจากอาหาร โดยใช้วิธีหาอหาารจากสายตาเมื่อยามบินวนบนท้องฟ้า พบกระจายพันธุ์ในเขตร้อนหรือเขตอบอุ่นของซีกโลกเก่า
เมื่อเทียบกับแร้งสกุลอื่น แร้งในสกุลนี้มีขนรอบลำคอค่อนข้างมีลักษณะนุ่มครอบคลุม เชื่อว่ามีเพื่อควบคุมอุณหภูมิ
การจำแนก

Gyps africanus Salvadori, 1865 – แร้งหลังขาว
Gyps bengalensis (Gmelin, 1788) – แร้งเทาหลังขาว
Gyps coprotheres (J. R. Forster, 1798) – แร้งแหลม
Gyps fulvus (Hablizl, 1783) – แร้งกริฟฟอน
Gyps himalayensis Hume, 1869 – แร้งสีน้ำตาลหิมาลัย
Gyps indicus (Scopoli, 1786) – แร้งสีน้ำตาล
Gyps rueppellii (A. E. Brehm, 1852) – แร้งปีกลายเกล็ด
Gyps tenuirostris G. R. Gray, 1844 – แร้งปากเรียว
ฟอสซิล

ฟอสซิลของแร้งในสกุลนี้ พบในตอนกลางและตอนปลายของยุคไพลสโตซีนทั่วตอนกลางและตะวันออกของเมดิเตอร์เรเนียน ในชนิด G. melitensis และชนิด G. bochenskii พบในตอนปลายของยุคไพลโอซีนในบัลแกเรีย
แหล่งข้อมูลอื่น

ข้อมูลที่เกี่ยวข้องกับ Gyps ที่วิกิสปีชีส์
วันปัณรสี

ปัณรสี แปลว่า ดิถีเป็นที่เต็ม 15 วัน คือ วัน 15 ค่ำ ใช้เรียกทั้งข้างขึ้นและข้างแรม เรียกเต็มว่า ปัณรสีดิถี
ปัณรสี ปกติใช้ในการประกาศองค์อุโบสถในวันพระ ซึ่งหัวหน้าอุบาสกหรืออุบาสิกาจะประกาศก่อนที่จะรับศีลอุโบสถจากพระว่า
“ขอประกาศเริ่มเรื่องความที่จะสมาทานรักษาอุโบสถ อันพร้อมไปด้วยองค์แปดประการให้สาธุชนที่ได้ตั้งจิตสมาทานทราบทั่วกันก่อนแต่สมาทาน ณ บัดนี้ ด้วยวันนี้เป็นปัณรสี ดิถีที่สิบห้า แห่งกาฬปักษ์มาถึงแล้ว ก็แหละวันเช่นนี้เป็นกาลที่สมเด็จพระผู้มีพระภาคเจ้าทรงบัญญัติแต่งตั้งไว้ให้ประชุมกัน ฟังธรรม และเป็นกาลที่จะรักษาอุโบสถของอุบาสกอุบาสิกาทั้งหลาย...”
นอกจากนี้คำว่า  "คืนวันปัณรสี" ยังสามารถใช้ได้กับวันออกพรรษาได้อีกด้วย
ถ้าเป็นวัน 8 ค่ำใช้ว่า วันอัฐมี วัน 14 ค่ำ ใช้ว่า วันจาตุทสี
ดูเพิ่ม

วันเพ็ญ
สนธิสัญญารัฐออสเตรีย

| --- | --- |
สนธิสัญญารัฐออสเตรียถูกจัดแสดง  ณ พระราชวังโฮฟบวร์ค
ประเภท: สนธิสัญญาพหุภาคี
วันลงนาม: 15 พฤษภาคม ค.ศ. 1955 (1955-05-15)
ที่ลงนาม: กรุงเวียนนา, ออสเตรีย
วันมีผล: 27 กรกฎาคม ค.ศ. 1955 (1955-07-27)
ผู้ลงนามแรกเริ่ม:   ออสเตรีย   ฝรั่งเศส   สหภาพโซเวียต   สหราชอาณาจักร   สหรัฐ 
ผู้ลงนาม:  ยูโกสลาเวีย
สนธิสัญญารัฐออสเตรีย (เยอรมัน: Österreichischer Staatsvertragไฟล์:Österreichischer Staatsvertrag.ogg; Austrian State Treaty หรือ Austrian Independence Treaty) เป็นข้อตกลงระหว่างมหาอำนาจฝ่ายพันธมิตรซึ่งยึดครองออสเตรียภายหลังสงครามโลกครั้งที่สอง (ฝรั่งเศส สหราชอาณาจักร สหรัฐอเมริกา สหภาพโซเวียต รวมถึงรัฐบาลออสเตรีย) ประชุมเพื่อลงนามเมื่อวันที่ 15 พฤษภาคม ค.ศ. 1955 ที่กรุงเวียนนา มีผลบังคับใช้อย่างเป็นทางการวันที่ 27 กรกฎาคม ค.ศ. 1955 โดยยอมรับเอกราชและความเป็นกลางของออสเตรีย โดยตกลงกันที่จะถอนกำลังทหารที่ยึดครองออสเตรียและฟื้นฟูเอกราชของประเทศออสเตรียภายในอาณาเขตที่ได้กำหนดไว้ในปี ค.ศ. 1937 และสนธิสัญญายังได้ยืนยันข้อห้ามที่ได้บัญญัติไว้ภายหลังสงครามโลกครั้งที่หนึ่ง ที่ระบุไว้ว่าออสเตรียจะต้องไม่ผนวกเข้ากับเยอรมนีและไม่ให้ราชวงศ์ฮับส์บูร์กกลับไปครองราชย์อีก
แหล่งข้อมูลอื่น

Full Text of the Treaty
www.staatsvertrag.at - an acoustic web exhibition on the "Austrian Independence Treaty" (ในภาษาเยอรมัน)
Federal Chancellor Leopold Figl exhibits the freshly signed State Treaty document to the waiting crowd (Video) (ในภาษาเยอรมัน)
Austria is free (ในภาษาเยอรมัน)
Website of the 2005 Jubilee Year
Counter-website to the 2005 national celebrations (ในภาษาเยอรมัน)
| --- | --- |
ฐานข้อมูลการควบคุมรายการหลักฐาน: ประจำชาติ :  เช็กเกีย
สรธัญ รัตนรุ่งศรี

| สรธัญ รัตนรุ่งศรี |
| --- | --- |
เกิด: 1 สิงหาคม พ.ศ. 2520 (47 ปี) สรธัญ รัตนรุ่งศรี กรุงเทพมหานคร ประเทศไทย
อาชีพ: นักแสดง พิธีกร
ปีที่แสดง: พ.ศ. 2534  - ปัจจุบัน
สังกัด: อาร์เอส (2537-2556) สถานีวิทยุโทรทัศน์ไทยทีวีสีช่อง 3 (2534-2546)
สรธัญ รัตนรุ่งศรี  หรือ  มินนี่ เกิดเมื่อวันที่ 1 สิงหาคม พ.ศ. 2520 เป็นนักแสดงชาวไทย
ประวัติ

สรธัญ รัตนรุ่งศรี  ชื่อเล่น มินนี่ เกิดเมื่อวันที่ 1 สิงหาคม พ.ศ. 2520 เกิดที่กรุงเทพมหานคร เป็นนักแสดงชาวไทย
การศึกษา

อนุบาล 1-3  โรงเรียนอนุบาลทองพูน
ประถมศึกษา 1-6 โรงเรียนเซนต์โยเซฟทิพวัล
มัธยมศึกษา  1-6  โรงเรียนมัธยมวัดศรีจันทร์ประดิษฐ์
ผลงาน > ละคร

2534 ลิขิตพิศวาส (ช่อง 9)
2536  เงารัก  (ช่อง 3)
2537 แม่แตงร่มใบ (ช่อง 3)
2537 ยอดคุณตูบ    (ช่อง 5)
2539 ขบวนการเก็บหมอก (ช่อง 3)
2540  พ่อครัวหัวป่าก์  (ช่อง 3)
2540 สามอนงค์ (ช่อง 5)
2546 ตราบฟ้าสิ้นดาวสาวแก่ (ช่อง 3)
ยูฟ่ายูโรปาคอนเฟอเรนซ์ลีก ฤดูกาล 2021–22 รอบแพ้คัดออก

| --- | --- |
2022–23 → 
ยูฟ่ายูโรปาคอนเฟอเรนซ์ลีก ฤดูกาล 2021–22 รอบแพ้คัดออก จะเริ่มต้นในวันที่ 17 กุมภาพันธ์ กับเพลย์ออฟ รอบแพ้คัดออก และจะสิ้นสุดในวันที่ 25 พฤษภาคม ค.ศ. 2022 กับ นัดชิงชนะเลิศ ที่ อาเรนากอมเบอตาเร ใน ติรานา, ประเทศแอลเบเนีย, ที่จะตัดสินหาทีมแชมเปียนส์ของ ยูฟ่ายูโรปาคอนเฟอเรนซ์ลีก ฤดูกาล 2021–22. ทั้งหมด 24 ทีมจะเข้าร่วมในรอบแพ้คัดออก.
เวลาต่างๆ คือ CET/CEST, เป็นไปตามที่ระบุไว้โดยยูฟ่า (เวลาท้องถิ่น, ถ้าแตกต่าง, อยู่ในวงเล็บ).
ทีมที่ผ่านเข้ารอบ

รอบแพ้คัดออกประกอบไปด้วย 24 ทีม: 16 ทีมที่เข้ารอบในฐานะทีมชนะเลิศและรองชนะเลิศของแต่ละทีมจาก 8 กลุ่มใน รอบแบ่งกลุ่ม, และแปดทีมอันดับที่สามจาก ยูโรปาลีก รอบแบ่งกลุ่ม.
ทีมที่ผ่านเข้ารอบ > ยูโรปาคอนเฟอเรนซ์ลีก รอบแบ่งกลุ่ม ชนะเลิศและรองชนะเลิศ

| กลุ่ม | ชนะเลิศ (ผ่านเข้าสู่ รอบ 16 ทีมสุดท้าย และเป็นทีมวางในการจับสลาก) | รองชนะเลิศ (ผ่านเข้าสู่ KO เพลย์ออฟ และเป็นทีมวางในการจับสลาก) |
| --- | --- | --- |
| เอ |  ลัสค์ |  มัคคาบีเทลอาวีฟ |
| บี |  เกนต์ |  ปาร์ติซาน |
| ซี |  โรมา |  โบโด/กลิมต์ |
| ดี |  อาเซ็ด |  ราเนอส์ |
| อี |  ไฟเยอโนร์ด |  สลาเวียปราฮา |
| เอฟ |  โคเปนเฮเกน |  ปาโอก |
| จี |  แรน |  ฟีเตสเซอ |
| เอช |  บาเซิล |  คาราบัก |
ทีมที่ผ่านเข้ารอบ > ยูโรปาลีก รอบแบ่งกลุ่ม ทีมอันดับสาม

| กลุ่ม | ทีมอันดับสาม (ผ่านเข้าสู่ KO เพลย์ออฟ และไม่ได้เป็นทีมวางในการจับสลาก) |
| --- | --- |
เอ:  สปาร์ตาปราก
บี:  เปเอสเฟ ไอนด์โฮเฟิน
ซี:  เลสเตอร์ซิตี
ดี:  เฟแนร์บาห์แช
อี:  มาร์แซย์
เอฟ:  มีจือแลน
จี:  เซลติก
เอช:  ราพีทวีน
ตารางการแข่งขัน

ตารางการแข่งขันเป็นไปดังนี้ (การจับสลากทั้งหมดจัดขึ้นที่สำนักงานใหญ่ยูฟ่าใน นียง, สวิตเซอร์แลนด์).
| รอบ | วันที่จับสลาก | เลกแรก | เลกสอง |
| --- | --- | --- | --- |
| รอบแพ้คัดออก เพลย์ออฟ | 13 ธันวาคม ค.ศ. 2021, 14:00 | 17 กุมภาพันธ์ ค.ศ. 2022 | 24 มภาพันธ์ ค.ศ. 2022 |
| รอบ 16 ทีมสุดท้าย | 25 กุมภาพันธ์ ค.ศ. 2022, 13:00 | 10 มีนาคม ค.ศ. 2022 | 17 มีนาคม ค.ศ. 2022 |
| รอบก่อนรองชนะเลิศ | 18 มีนาคม ค.ศ. 2022, 13:30 | 7 เมษายน ค.ศ. 2022 | 14 เมษายน ค.ศ. 2022 |
| รอบรองชนะเลิศ | 18 มีนาคม ค.ศ. 2022, 13:30 | 28 เมษายน ค.ศ. 2022 | 5 พฤษภาคม ค.ศ. 2022 |
| รอบชิงชนะเลิศ | 18 มีนาคม ค.ศ. 2022, 13:30 | 25 พฤษภาคม ค.ศ. 2022 ที่ อาเรนากอมเบอตาเร, ติรานา | 25 พฤษภาคม ค.ศ. 2022 ที่ อาเรนากอมเบอตาเร, ติรานา |
รอบแพ้คัดออก เพลย์ออฟ

การจับสลากสำหรับรอบแพ้คัดออก เพลย์ออฟ ได้จัดขึ้นเมื่อวันที่ 13 ธันวาคม ค.ศ. 2021, 14:00 CET.
รอบแพ้คัดออก เพลย์ออฟ > สรุปผลการแข่งขัน

เลกแรกจะลงเล่นในวันที่ 17 กุมภาพันธ์, และเลกที่สองจะลงเล่นในวันที่ 24 กุมภาพันธ์ ค.ศ. 2022.
| ทีมแรก |   ผล   | ทีมที่สอง | นัดแรก | นัดที่สอง |
| --- | --- | --- | --- | --- |
| มาร์แซย์  | 6–1 |  คาราบัก | 3–1 | 3–0  |
| เปเอสเฟ ไอนด์โฮเฟิน  | 2–1 |  มัคคาบีเทลอาวีฟ | 1–0 | 1–1  |
| เฟแนร์บาห์แช  | 4–6 |  สลาเวียปราฮา | 2–3 | 2–3  |
| มีจือแลน  | 2–2  (ดวลลูกโทษ 3–5) |  ปาโอก | 1–0 | 1–2  (ต่อเวลา)  |
| เลสเตอร์ซิตี  | 7–2 |  ราเนอส์ | 4–1 | 3–1  |
| เซลติก  | 1–5 |  โบโด/กลิมต์ | 1–3 | 0–2  |
| สปาร์ตาปราก  | 1–3 |  ปาร์ติซาน | 0–1 | 1–2  |
| ราพีทวีน  | 2–3 |  ฟีเตสเซอ | 2–1 | 0–2 |
รอบ 16 ทีมสุดท้าย

การจับสลากสำหรับรอบ 16 ทีมสุดท้าย  ได้จัดขึ้นเมื่อวันที่ 25 กุมภาพันธ์ ค.ศ. 2022, 13:00 CET.
รอบ 16 ทีมสุดท้าย > สรุปผลการแข่งขัน

เลกแรกจะลงเล่นในวันที่ 10 มีนาคม, และเลกที่สองจะลงเล่นในวันที่ 17 มีนาคม ค.ศ. 2022.
| ทีมแรก |   ผล   | ทีมที่สอง | นัดแรก | นัดที่สอง |
| --- | --- | --- | --- | --- |
| มาร์แซย์  | 4–2 |  บาเซิล | 2–1 | 2–1  |
| เลสเตอร์ซิตี  | 3–2 |  แรน | 2–0 | 1–2  |
| ปาโอก  | 3–1 |  เกนต์ | 1–0 | 2–1  |
| ฟีเตสเซอ  | 1–2 |  โรมา | 0–1 | 1–1  |
| เปเอสเฟ ไอนด์โฮเฟิน  | 8–4 |  โคเปนเฮเกน | 4–4 | 4–0  |
| สลาเวียปราฮา  | 7–5 |  ลัสค์ | 4–1 | 3–4  |
| โบโด/กลิมต์  | 4–3 |  อาเซ็ด | 2–1 | 2–2  (ต่อเวลา)  |
| ปาร์ติซาน  | 3–8 |  ไฟเยอโนร์ด | 2–5 | 1–3 |
รอบก่อนรองชนะเลิศ

การจับสลากสำหรับรอบก่อนรองชนะเลิศจะจัดขึ้นในวันที่ 18 มีนาคม ค.ศ. 2022, 15:00 CET.
รอบก่อนรองชนะเลิศ > สรุปผลการแข่งขัน

เลกแรกจะลงเล่นในวันที่ 7 เมษายน, และเลกที่สองจะลงเล่นในวันที่ 14 เมษายน ค.ศ. 2022.
| ทีมแรก |   ผล   | ทีมที่สอง | นัดแรก | นัดที่สอง |
| --- | --- | --- | --- | --- |
| โบโด/กลิมต์  | 2–5 |  โรมา | 2–1 | 0–4  |
| ไฟเยอโนร์ด  | 6–4 |  สลาเวียปราฮา | 3–3 | 3–1  |
| มาร์แซย์  | 3–1 |  ปาโอก | 2–1 | 1–0  |
| เลสเตอร์ซิตี  | 2–1 |  เปเอสเฟ ไอนด์โฮเฟิน | 0–0 | 2–1 |
รอบก่อนรองชนะเลิศ > แมตช์

21:00
| โบโด/กลิมต์  | 2–1 |  โรมา |
| --- | --- | --- |
|  ซอลต์เนส  56'  เวเทิลเซน  89' | รายงาน |  เปเยกรีนี  43' |
ผู้ชม: 7,739 คน
ผู้ตัดสิน: แซร์ดาร์ กอซูบูยูก (เนเธอร์แลนด์)
21:00
| โรมา  | 4–0 |  โบโด/กลิมต์ |
| --- | --- | --- |
|  อับราฮัม  5'  ซานีโอโล  23', 29', 49' | รายงาน |  |
ผู้ชม: 61,942 คน
ผู้ตัดสิน: โฆเซ มาริอา ซันเชซ มาร์ติเนซ (สเปน)
รวมผลสองนัด โรมา ชนะ 5–2.
18:45
| ไฟเยอโนร์ด  | 3–3 |  สลาเวียปราฮา |
| --- | --- | --- |
|  ซินิสเตอร์รา  10'  เซเนซี  74'  โกกชู  86' | รายงาน |  โอลายินกา  41'  ซอร์  67'  ตราโอเร  90+5' |
ผู้ชม: 42,163 คน
ผู้ตัดสิน: ฮาลิล อูมุต เมเลอร์ (ตุรกี)
21:00
| สลาเวียปราฮา  | 1–3 |  ไฟเยอโนร์ด |
| --- | --- | --- |
|  ตราโอเร  14' | รายงาน |  แด็สเซอร์ส  2', 59'  ซินิสเตอร์รา  78' |
ผู้ชม: 19,370 คน
ผู้ตัดสิน: เดนิซ อัยเตกิน (เยอรมนี)
รวมผลสองนัด ไฟเยอโนร์ด ชนะ 6–4.
21:00
| มาร์แซย์  | 2–1 |  ปาโอก |
| --- | --- | --- |
|  เฌร์ซง  13'  ปาแย็ต  45' | รายงาน |  เอล คัดดูรี  48' |
ผู้ชม: 45,182 คน
ผู้ตัดสิน: ชือมอน มาร์ซิเนียค (โปแลนด์)
| ปาโอก  | 0–1 |  มาร์แซย์ |
| --- | --- | --- |
|  | รายงาน |  ปาแย็ต  34' |
ผู้ชม: 27,648 คน
ผู้ตัดสิน: ดันนี มัคเคอไล (เนเธอร์แลนด์)
รวมผลสองนัด มาร์แซย์ ชนะ 3–1.
| เลสเตอร์ซิตี  | 0–0 |  เปเอสเฟ ไอนด์โฮเฟิน |
| --- | --- | --- |
|  | รายงาน |  |
ผู้ชม: 31,327 คน
ผู้ตัดสิน: อิวัน ครูชเลียค (สโลวาเกีย)
18:45
| เปเอสเฟ ไอนด์โฮเฟิน  | 1–2 |  เลสเตอร์ซิตี |
| --- | --- | --- |
|  ซาฮาวี  27' | รายงาน |  แมดดิสัน  77'  ปึไรรา  88' |
ผู้ชม: 35,000 คน
ผู้ตัดสิน: เบอนัวต์ บัสเตียง (ฝรั่งเศส)
รวมผลสองนัด เลสเตอร์ซิตี ชนะ 2–1.
รอบรองชนะเลิศ

การจับสลากสำหรับรอบรองชนะเลิศได้จัดขึ้นเมื่อวันที่ 18 มีนาคม ค.ศ. 2022, 15:00 CET, หลังจากการจับสลากรอบก่อนรองชนะเลิศ.
รอบรองชนะเลิศ > สรุปผลการแข่งขัน

เลกแรกจะลงเล่นในวันที่ 28 เมษายน, และเลกที่สองจะลงเล่นในวันที่ 5 พฤษภาคม ค.ศ. 2022.
| ทีมแรก |   ผล   | ทีมที่สอง | นัดแรก | นัดที่สอง |
| --- | --- | --- | --- | --- |
| เลสเตอร์ซิตี  | 1–2 |  โรมา | 1–1 | 0–1  |
| ไฟเยอโนร์ด  | 3–2 |  มาร์แซย์ | 3–2 | 0–0 |